Kinijos administracinis suskirstymas

Kinijos Liaudies Respublikos konstitucija numato tris vietinės valdžios lygmenis: provincija, apskritis ir savivaldybė. Tačiau praktiškai egzistuoja dar du: prefektūra (po provincijos) ir miestelis (po savivaldybės). Taip pat yra rajono savivalda (po apskrities), bet ją ketinama panaikinti.

 Provincijų lygmuo 
KLR yra 33 provincijos lygmens (省级 shěngjí) administraciniai regionai: 22 provincijos, 5 autonominiai regionai, 4 išskirtieji miestai (savivaldos miestai) ir 2 specialieji administraciniai regionai.

Daugumos Kinijos provincijų (išskyrus esančias šiaurės vakaruose) sienos nusistovėjo per Juan, Ming ir Čing dinastijų laikotarpius. Nors kartais šios ribos nesutampa su realiomis kultūrinėmis ar geografinėmis ribomis, provincijos vaidina svarbų vaidmenį kinų kultūroje: žmonės linkę priskirti save savo provincijai, susiformavo tam tikri provincijų gyventojus apibūdinantys stereotipai.

 Provincijos 
Žodžiu „provincija“ verčiamas kiniškas žodis 省 (shěng; ). KLR šiuo metu oficialiai yra 23 provincijos, tačiau Taivanas faktiškai yra atskira valstybė.

Kiekvienoje provincijoje yra Kinijos komunistų partijos provincijos komitetas, kuriam vadovauja sekretorius. Svarbiausias asmuo sprendžiant provincijos reikalus yra ne provincijos valdytojas, o komiteto sekretorius.

Didžiausia provincija yra Činghajus, tačiau joje gyvena mažiausiai gyventojų – vos 5,3 milijono. 8 provincijos turi priėjimą prie jūros. Naujausia KLR provincija – Hainanas, nuo Guangdongo atskirtas 1988 m.

 Lietuviškai  Hieroglifais  Pinyin  Santrumpa  SostinėAnhujus安徽Ānhuī皖 wǎn Hefėjus (Hefei)Fudzianas福建Fújiàn闽 mǐn Fudžou (Fuzhou)Gansu甘肃Gānsù甘 gān arba 陇 lǒng Landžou (Lanzhou)Guangdongas广东Guǎngdōng粤 yuè Guangdžou (Guangzhou)Guidžou贵州Guìzhōu黔 qián arba 贵 guìGuijangas (Guiyang)Hainanas海南Hǎinán琼 qióngHaikou (Haikou)Hebėjus河北Héběi冀 jìŠidziadžuangas (Shijiazhuang)Heilongdziangas黑龙江Hēilóngjiāng黑 hēiCharbinas (Harbin)Henanas河南Hénán豫 yùDžengdžou (Zhengzhou)Hubėjus湖北Húběi鄂 èUhanas (Wuhan)Hunanas湖南Húnán湘 xiāngČangša (Changsha)Dziangsu江苏Jiāngsū苏 sūNankinas (Nanjing)Dziangsi江西Jiāngxī赣 gànNančangas (Nanchang)Dzilinas吉林Jílín吉 jíČangčunas (Changchun)Liaoningas辽宁Liáoníng辽 liáoŠenjangas (Shenyang)Činghajus青海Qīnghǎi青 qīng Siningas (Xining)Šaansi陕西Shǎnxī陕 shǎn arba 秦 qínSianas (Xi'an)Šandongas山东Shāndōng鲁 lǔDzinanas (Jinan)Šansi山西Shānxī晋 jìnTajuanas (Taiyuan)Sičuanas四川Sìchuān川 chuān arba 蜀 shǔČengdu (Chengdu)Junanas云南Yúnnán滇 diān arba 云 yúnKunmingas (Kunming)Džedziangas浙江Zhèjiāng浙 zhèHangdžou (Hangzhou)

 Atskilusi nuo KLR provincija 
Kinijos Liaudies Respublika savo provincija taip pat laiko Taivaną su sostine Taipėjuje (Taipei), bet realiai šią provinciją šiuo metu valdo Kinijos Respublika:

 Lietuviškai  Tradiciniais hieroglifais  Supaprastintais hieroglifais  Pinyin  Santrumpa  Sostinė Taivanas  臺灣 arba 台灣 台湾  Táiwān  台 tái  Džongsing Sincunas (Jhongsing Sincun)

 Autonominiai regionai 
Autonominiai regionai (自治区 zìzhìqū) – provincijų lygmens administraciniai vienetai, kuriuose dominuoja etninė mažuma. Konstitucija šiems regionams suteikia daugiau teisių. Pavyzdžiui, jie turi savo etninės grupės partijos pirmininką. Autonominiai regionai įkurti valdžią paėmus komunistiniam režimui, sekant Sovietų Sąjungos politika. Iš viso yra 5 autonominiai regionai.

 Lietuviškai  Hieroglifais  Pinyin  Etninė mažuma  Vietinis pavadinimas  Santrumpa  Sostinė Guangsi džuangų autonominis regionas  广西壮族自治区  Guǎngxī Zhuàngzú Zìzhìqū  Džuangai  Gvangjsih Bouxcuengh Swcigih  桂 Guì  Naningas Ningsijos hujaijų autonominis regionas  宁夏回族自治区  Níngxià Húizú Zìzhìqū  Hujai  (Hui tauta šneka kiniškai)  宁 níng  Inčuanas Sindziango uigūrų autonominis regionas  新疆维吾尔自治区  Xīnjiāng Wéiwú'ěr Zìzhìqū  Uigūrai  شىنجاڭ ئۇيغۇر ئاپتونوم رايونى / Shinjang Uyghur Aptonom Rayoni  新 xīn  Urumčis Tibeto autonominis regionas  西藏自治区  Xīzàng Zìzhìqū  Tibetiečiai  བོད་རང་སྐྱོང་ལྗོངས / Bod rang skyong ljongs  藏 zàng  Lhasa Vidinės Mongolijos autonominis regionas  内蒙古自治区  Nèiměnggǔ Zìzhìqū  Mongolai  Öbür Mongghul-un Öbertegen Jasaqu Orun  内蒙古 Nèiměnggǔ  Hohotas

 Išskirtieji miestai 
Išskirtieji miestai (直辖市 zhíxiáshì) – dideli miestai, turintys tokias pačias administracines funkcijas kaip ir provincijos. Išskirtieji miestai tiesiogiai kontroliuoja sričių lygmens administracinius vienetus (be prefektūros lygmens). Pats miestas tėra nedidelė visos miesto kontroliuojamos teritorijos dalis. Likusioje dalyje yra kiti miestai, dirbama žemė. KLR yra 4 išskirtieji miestai.

 Lietuviškai  Hieroglifais  Pinyin  Santrumpa Pekinas  北京  Běijīng  京 jīng Čongčingas  重庆  Chóngqìng  渝 yú Šanchajus  上海  Shànghǎi  沪 hù  Tiandzinas  天津  Tiānjīn  津 jīn

 Specialieji administraciniai regionai 
Specialieji administraciniai regionai (特別行政區/特别行政区 tèbiéxíngzhèngqū) – regionai, turintys plačią autonomiją, grindžiamą idėja „Viena šalis, dvi sistemos“. SAR tiesiogiai valdomi Centrinės Liaudies Vyriausybės. Du KLR esantys SAR buvo įkurti 1997 m., kai Honkongą (Siangangą) Jungtinė Karalystė grąžino Kinijai ir 1999 m., kai Portugalija taip pat perdavė Makao (Aomeno) valdžią.

SAR turi savo aukščiausiuosius teismus, įstatymų sistemą, pasus, valiutas, muitines, imigracijos politiką ir kt., tačiau negali nepriklausomai plėtoti diplomatinių santykių ir organizuoti nacionalinės gynybos. Įvairiuose tarptautiniuose sporto renginiuose bei organizacijose SAR dalyvauja atskirai nuo KLR.

 Lietuviškai  Hieroglifais (tradic.)  Pinyin  Santrumpa Honkongas  香港  Xiānggǎng  港 gǎng Makao  澳門  Àomén  澳 ào

 Prefektūrų lygmuo 
Prefektūrų lygmens (地级 dìjí) administraciniame padalijime 2004 m. gruodžio 31 d. buvo 333 dalys:

 283 prefektūrų lygmens miestai;
 17 prefektūrų;
 30 autonominių prefektūrų;
 3 aimakai.

Prefektūrų lygmens miestus (地级市 dìjíshì) sudaro centras (miestas) ir gerokai didesnės aplinkinės kaimo teritorijos.

Prefektūros (地区 dìqū) anksčiau dominavo antrajame administraciniame lygmenyje, todėl jis ir vadinamas „prefektūrų lygmeniu“. Tačiau 9 dešimtmetyje jas pakeitė miestai. Dabar prefektūros daugiausia yra Sindziange ir Tibete.

Aimakai (盟 méng) iš esmės yra tas pats kas ir prefektūros, tačiau jų yra tik Vidinėje Mongolijoje. Pavadinimas išlikęs iš senesnių Mongolijos administracinių sistemų.

Autonominės prefektūros (自治州 zìzhìzhōu) – prefektūros, kuriose dominuoja viena ar keletas etninių mažumų. Daugiausia vakariniuose regionuose.

 Apskričių lygmuo 
2004 m. gruodžio 31 d. žemyninėje Kinijoje buvo 2862 apskričių lygmens (县级 xiànjí) administraciniai vienetai: 852 rajonai, 374 miestai, 1464 apskritys, 117 autonominių apskričių, 49 vėliavos, 3 autonominės vėliavos, 2 specialieji regionai ir 1 miškininkystės zona.

Apskritys (县 xiàn) – labiausiai paplitęs apskričių lygmens administracinis vienetas. Apskritys nuolat egzistavo dar nuo Kariaujančių valstybių periodo. Sinologinėje literatūroje xian dažnai verčiamas kaip „rajonas“ ar „prefektūra“.

Autonominės apskritys (自治县 zìzhìxiàn) – apskritys, kuriose dominuoja viena ar kelios etninės mažumos. Jos analogiškos autonominiams regionams provincijų lygmenyje ir autonominėms prefektūroms prefektūrų lygmenyje.

Vidinėje Mongolijoje yra vėliavų (旗 qí) ir autonominių vėliavų (自治旗 zìzhìqí). Tai yra tas pats, kas apskritys bei autonominės apskritys, skiriasi tik pavadinimas (analogiškai „aimakams“).

Apskričių lygmens miestai (县级市 xiànjíshì) yra dideli administraciniai regionai, apimantys tiek miesto, tiek kaimo vietoves.

Rajonai (市辖区 shìxiáqū arba tiesiog 区 qū) anksčiau buvo miestų teritorijų užstatytos dalys. Tačiau pastaruoju metu daug apskričių buvo paverstos rajonais, taigi rajonai dabar daug kur nesiskiria nuo apskričių.

Taip pat yra speciali miškininkystės zona (林区 línqū) Hubei provincijoje – Šennongdzia (Shennongjia) – bei du specialieji rajonai (特区 tèqū) Guidžou provincijoje – Liudži (Liuzhi) ir Vanšanas (Wanshan).

 Savivaldybių lygmuo 
2004 m. gruodžio 31 d. žemyninėje Kinijoje buvo 43 275 savivaldybių lygmens (乡级 xiāngjí) administraciniai vienetai: 19 892 miestai, 16 130 savivaldybių, 1126 etninių savivaldybių, 277 sumu, 1 etninis sumu, 5829 porajoniai bei 20 rajonų viešųjų valdybų.

Miestų zonos padalintos į porajonius (街道办事处 jiēdàobànshìchù arba 街办 jiēbàn), o kaimo zonos – į miestus (镇 zhèn), savivaldybes (乡 xiāng) ir etnines savivaldybes (民族乡 mínzúxiāng). Sumu (苏木 sūmù) ir etninis sumu (民族苏木 mínzúsūmù) yra tas pats kaip savivaldybės ir etninės savivaldybės, bet tik Vidinėje Mongolijoje. Rajonų viešosios valdybos (区公所 qūgōngsuǒ) pamažu naikinamos.

 Miestelių lygmuo 
Miestelių lygmuo (cun) reikšmingas tvarkant įvairius organizacinius reikalus (gyventojų surašymus, pašto sistemą ir pan.). Smulkiausi vietinės reikšmės vienetai, tokie kaip bendruomenės, yra griežtai apibrėžti.

Paprastai miesto zonoje kiekvienas porajonis ar miesto rajonas administruoja daug bendruomenių (社区 shèqū arba 小区 arba 居住区) arba bendrijų (居民区 jūmínqū). Kiekviena turi bendrijos, bendruomenės arba gyventojų komitetą (社区居民委员会 jūmínwěiyuánhùi arba 居委会 jūwěihùi). Kaimo vietovės padalintos į miestelių komitetus (村民委员会 cūnmínwěiyuánhùi arba 村委会 cūnwěihùi) arba miestelių grupes (村民小组 cūnmínxiǎozǔ).

 Nuorodos 
 China: Provinces (Citypopulation.de)
 Provinces of China (Statoids.com)